Tidlig i 1949 hadde revolusjonskampene flyttet seg til Pfalz. Anneke som var en god rytter, fikk utlevert en hest og tjente som ordonnans og offiser. Dermed kjempet hun side om side med sin mann, som i mellomtiden var sluppet ut av fengselet. Etter at opprøret var slått ned, flyktet ekteparet til Frankrike, der hun skrev sine memoarer fra felttoget i Baden og Pfalz. Fritz Anneke var nå ettersøkt av prøyssiske myndigheter, men også av de revolusjonære. Han ble påstått å ha forrådt dem ved sin flukt fra Rastatt.